open-index/open-wikipedia-markdown huggingface dataset:
Δαιδαλίων

Στην ελληνική μυθολογία ο **Δαιδαλίων** ήταν πολεμιστής, γιος του Εωσφόρου ή Εσπέρου, αδελφός του Κήυκα και πατέρας του Αυτόλυκου και της Χιόνης.

Περιγράφεται από τον Οβίδιο (XI 291) ως ανελέητος και πολεμοχαρής χαρακτήρας.

Μετά τη θανάτωση της Χιόνης από τη θεά Ήρα ή την Άρτεμι, ο Δαιδαλίων μεταμορφώθηκε από τον Απόλλωνα σε γεράκι όταν έπεσε από απόκρημνη πλαγιά του Παρνασσού, προκειμένου να απαλλαγεί από τη θλίψη του για την απώλεια της κόρης του.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 285

Δαιδαλιω
Αντώνιος Σ. Πετραλιάς

frame|Οικία Πετραλιά στη Δίβρη
Ο **Αντώνιος Σ. Πετραλιάς** (1745-?) ήταν δημογέροντας της Δίβρης.
## Βιογραφία
Εγγονός του Σελαιδή και γιος του Σελάιδου Πετραλιά, γεννήθηκε το 1745, διετέλεσε δημογέροντας Δίβρης και ήταν *«πλουσίως εγκατεστημένος εν τη πολίχνη Δίβρη της Λαμπείας εν οχυρώ οικοδομήματι εκτός της κωμοπόλεως παρά την συμβολήν δύο ποταμίσκων…».* Ο Αντώνιος Σ. Πετραλιάς απέκτησε κτήματα σε όλη την πεδινή και ορεινή Ηλεία και νυμφεύθηκε την Ασήμω Σκανδαμοπούλα. 

Καρπός του γάμου τους ήταν δύο γιοι, ο Ιωάννης Πετραλιάς και ο Αγγελής Πετραλιάς, καθώς και τρεις κόρες.
Αντωνιος
Πεύκος Ηρακλείου

Ο **Πεύκος** (πολυτονικό **Πεῦκος**) είναι χωριό και έδρα ομώνυμης κοινότητας του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου. 

## Γεωγραφικά στοιχεία
Ο Πεύκος βρίσκεται στις νότιες υπώρειες του όρους Ψαρή Μαδάρα, της οροσειράς Δίκτης (υψ. 2.141 μ.) σε απόσταση 10 χιλιομέτρων στα ανατολικά της Άνω Βιάννου.

Στη νοτιοανατολική άκρη του Πεύκου υπάρχει το εκκλησάκι του Αγίου Νικολάου και δύο χιλιόμετρα πιο μακριά με κατεύθυνση προς το Καλάμι το εκκλησάκι του Αγίου Θεοδώρου, όπου σύμφωνα με την παράδοση στο σημείο αυτό οι κάτοικοι έβρισκαν αγιοκωνσταντινάτα. Επίσης, οι ναοί του Αγίου Γεωργίου, του Αγίου Δημητρίου και ο παλαιότερος ναός της Αγίας Άννας. Οι κάτοικοι ασχολούνται με την ελαιοκομία, την καλλιέργεια κηπευτικών, την κτηνοτροφία και τη μελισσοκομία. Στον Πεύκο έχει περιφερειακό ιατρείο, ανάμεσα στα άλλα.

## Ιστορικά στοιχεία
Το όνομα του χωριού είναι φυτωνύμιο και οφείλεται στο μεγάλο πεύκο που υπήρχε στον άνω συνοικισμό .Το χωριό  αναφέρεται στην απογραφή του Καστροφύλακα (Κ97) το 1583 με το όνομα* Pefco* και με 220 κατοίκους.

Ο Πεύκος πλήρωσε βαρύ φόρο αίματος την περίοδο της ναζιστικής Κατοχής. Στο χωριό  οι Γερμανοί, που είχαν διανυκτερεύσει εκεί το πρωί της 14ης Σεπτεμβρίου του 1943 συγκέντρωσαν τους κατοίκους και συνέλαβαν 13 άνδρες τους οποίους εξετέλεσαν.

## Εκκλησίες

Αρχείο:Agia anna pefkos.jpg|Ο παλαιότερος ναός του Πεύκου, αφιερωμένος στη μνήμη της Αγίας Άννας
Αρχείο:Pefkos naos.jpg|Η εκκλησία του Άγιου Ιωάννη
Αρχείο:Agios Georgios Ano Pefkos church.jpg|Το κωδωνοστάσιο του Αγίου Γεωργίου


μικρογραφία|Η κοινότητα σε σχέση με τον δήμο

## Παραπομπές


## Βιβλιογραφία
* 

## Δείτε επίσης

* Ολοκαύτωμα της Βιάννου

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Βιάννου
Μίροσλαβ Λάιτσακ

Ο **Μίροσλαβ Λάιτσακ** (*Miroslav Lajčák*, 20 Μαρτίου 1963) είναι Σλοβάκος διπλωμάτης. Έγινε Ύπατος Αρμοστής της ΕΕ για τη Βοσνία-Ερζεγοβίνη το 2007, υπηρετώντας ως το 2008, υπουργός Εξωτερικών το 2012 και πρόεδρος της Γενικής Συνέλευσης των Ηνωμένων Εθνών για το διάστημα 2017-2018.

Γεννήθηκε στις 20 Μαρτίου του 1963 και σπούδασε Νομικά στο Πανεπιστήμιο Κομένιους στη Μπρατισλάβα. Έκανε επίσης σπουδές στη Μόσχα και στο Γκάρμις-Παρτενκίρχεν της Γερμανίας.

Υπηρέτησε στο Υπουργείο Εξωτερικών της χώρας του το 1988 και στις αρχές της δεκαετίας του '90 ήταν πρεσβευτής της Σλοβακίας στη Μόσχα και το 1994-98 πρεσβευτής στην Ιαπωνία. Από το 2001 ως το 2005 υπηρέτησε ως πρεσβευτής στη Γιουγκοσλαβία, αργότερα Σερβία και Μαυροβούνιο, επίσης στην Αλβανία και στην Πρώην Γιουγκοσλαβική Δημοκρατία της Μακεδονίας.

Στις 30 Ιουνίου 2007 έγινε Ύπατος Αρμοστής της ΕΕ για τη Βοσνία και Ερζεγοβίνη, διαδεχόμενος στο αξίωμα αυτό τον Κρίστιαν Σβαρτς- Σίλινγκ.

Την 1η Ιανουαρίου 2019 ανέλαβε την προεδρία του ΟΑΣΕ.

Μιλά απταίστως αγγλικά, γερμανικά, ρωσικά, βουλγάρικα, βοσνιακά, κροατικά και σερβικά.

## Παραπομπές


## Εξωτερικοί σύνδεσμοι
* Καριέρα  

Κατηγορία:Τσεχοσλοβάκοι
Κατηγορία:Σλοβάκοι
Κατηγορία:Διπλωμάτες
Ονειροπαγίδα

Η **Ονειροπαγίδα** είναι χειροτέχνημα με μαγική σημασία, που χρησιμοποιείται από τους Ινδιάνους για την προστασία από τα κακά όνειρα. 

## Προέλευση, υλικό και χρήση
thumb|250px|Μια ονειροπαγίδα.
Ονειροπαγίδες κατασκεύασαν αρχικά οι Ινδιάνοι Τσιπέουα (ή αλλιώς Οτζίμπουε). Το αντικείμενο στη γλώσσα τους ονομάζεται *asabikeshiinh*. Τις κατασκεύαζαν πλέκοντας σε δίχτυ κλωστές από νεύρα μέσα σε στεφάνια από ξύλο ιτιάς, με μια πλέξη που θύμιζε ιστό αράχνης. Συνήθως τις διακοσμούσαν με χάντρες και φτερά. Μετά τις κρεμούσαν πάνω από τα κρεβάτια των παιδιών, για να τα προστατέψουν από τα κακά όνειρα. Με τον καιρό και καθώς το παιδί μεγάλωνε, η ονειροπαγίδα φθειρόταν και καταστρεφόταν. Υποτίθεται ότι μόνο τα καλά όνειρα μπορούσαν να περάσουν από την κεντρική τρύπα της ονειροπαγίδας, ενώ τα κακά σκάλωναν και έμεναν παγιδευμένα.
Στη συνέχεια, τα παγιδευμένα κακά όνειρα θα διαλύονταν με το πρώτο φως της αυγής.

## Ο μύθος για την προέλευσή της
Σύμφωνα με την παράδοση των Ινδιάνων Λακότα (αλλιώς Σιού), ο διδάσκαλος της σοφίας Iktomi εμφανίστηκε σε όραμα σε έναν πνευματικό αρχηγό των Λακότα, παίρνοντας τη μορφή μιας πολύ σοφής αράχνης. Αρχικά του μίλησε σε μια πνευματική γλώσσα που μόνο οι αρχηγοί των Λακότα κατανοούσαν. Έπειτα καθώς μιλούσε, πήρε το στεφάνι από ιτιά που είχε ο αρχηγός, και ήταν διακοσμημένο με φτερά, χάντρες, τρίχες αλόγου και προσφορές, κι άρχισε να υφαίνει σ' αυτό ένα δίχτυ από την εξωτερική μεριά προς το κέντρο. Του είπε ακόμα, ότι προϋπόθεση να λειτουργήσει η ονειροπαγίδα είναι η πίστη στο Μεγάλο Πνεύμαhttp://www.theosociety.org/pasadena/sunrise/46-96-7/ms-lakot.htm.

## Διάδοση της ονειροπαγίδας
Η χρήση του αντικειμένου γενικεύθηκε και σε άλλα ινδιάνικα έθνη, ειδικά στη δεκαετία 1960-1970 όπου αναπτύχθηκε το ινδιάνικο κίνημα. Στη συνέχεια άτομα και ομάδες του χώρου της Νέας Εποχής άρχισαν να κατασκευάζουν, κι ακόμα να πωλούν ονειροπαγίδες. Αυτή η πρακτική καταδικάζεται από τους Ινδιάνους ως σφετερισμός του πολιτισμού τους.

## Παραπομπές


## Εξωτερικοί σύνδεσμοι
* 
* 

Κατηγορία:Ιθαγενείς λαοί της Αμερικής
Ασκοί Ηρακλείου

Οι **Ασκοί** είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφεριακή Ενότητα Ηρακλείου της Κρήτης.  Ανήκε στην Επαρχία Πεδιάδος στο Νομό Ηρακλείου. Βρίσκεται στις δυτικές προσβάσεις των Λασιθιώτικων βουνών, σε μικρή απόσταση βόρεια του χωριού Ξιδάς.Η θέση τους είναι στα 10χλμ. βορειοανατολικά από το Καστέλλι μέσω Λυττού, σε τοπίο εξαιρετικού φυσικού κάλλους. Βρίσκεται στην είσοδο του Ασκιανού φαραγγιού, το οποίο είναι σχετικά δύσβατο λόγω της πυκνής βλάστησης, ενώ σε μικρή απόσταση βορειοανατολικά από το χωριό, στην κορυφή του λόφου Αμυγδαλοκέφαλο, βρίσκονται τα ερείπια μεγάλου οικοδομήματος του Ιερού Κορυφής. Στους Ασκούς βρίσκεται Δημοτικό Σχολείο και ο ναός της Μεταμόρφωσης του Σωτήρος.

Ο παραδοσιακός οικισμός Μπιτζαριανώ (γνωστός και με την ονομασία Πηγή) απέχει 3χλμ. βόρεια από το Καστέλλι και έχει 60 κατοίκους.
Το κύριο προϊόν είναι το ελαιόλαδο.Στις 4 Δεκεμβρίου, εορτή της Αγίας Βαρβάρας, γίνεται παραδοσιακό γλέντι.

## Πληθυσμός

## Ιστορικά στοιχεία
Δίπλα στο χωριό σε απόκρημνη κορυφή ανακαλύφτηκε τυχαία πήλινο ειδώλιο που χρονολογείται από τα Μεσομινωϊκά χρόνια. Στην κορυφή του υψώματος Αμυγδαλοκέφαλο, στα βορειοανατολικά του χωριού υπάρχουν τα λείψανα μεγάλου οικοδομήματος Ιερού Κορυφής.

Το 1383 οι Ασκοί ήταν φέουδο του *Michael Quirino*.Κατά την Ενετοκρατία οι Ασκοί ήταν μεγάλος οικισμός , ο οποίος αναφέρεται στον Καστροφύλακα (Κ94) ως *Ascús* με 331 κατοίκους το 1583.

Αναφέρεται επίσης στην επαρχία Πεδιάδας το *1577* από το Φραντσέσκο Μπαρότσι με το όνομα *Ascus* από τον Φραντσέσκο Μπαζιλικάτα (Μνημεία Κρητικής Ιστορ.) *Ascus* το 1630. Στην αιγυπτιακή απογραφή του 1834 αναφέρεται **Askus** με 20 χριστιανικές και 2 τουρκικές οικογένειες. Το 1881 γράφεται Ασκοί στο δήμο Καστελλίου, με 228 Χριστιανούς κατοίκους.  Το 1900 ήταν στον ίδιο δήμο με 283 Χριστιανούς κατοίκους. Το 1920 έγινε ξεχωριστή κοινότητα με 378 κατοίκους.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Καστελλίου
Κατηγορία:Δήμος Μινώα Πεδιάδας
Γορτύνιος

Το επίθετο **Γορτύνιος** ήταν αρχαία ελληνική θρησκευτική επίκληση δύο θεών:

# Του Απόλλωνα, που αναφέρεται στον μύθο της Μητιόχης και της Μενίππης. Πρόκειται χωρίς αμφιβολία για τον Απόλλωνα τον Πύθιο, που λατρευόταν ιδιαίτερα στη Γόρτυνα της Κρήτης.
# Του Ασκληπιού στο Ασκληπιείο της Τιτάνης, κοντά στη Σικυώνα, όπου κατά τον Παυσανία βρισκόταν το άγαλμα του Ασκληπιού Γορτυνίου.

Γορτυνιο
Μισσισσιππής

thumb|300px|Γεωφυσικός χάρτης του ποταμού Μισσισσιππή

Ο **Μισσισσιππής** ή **Μισισιπής** (αγγλικά: *Mississippi*) είναι ο μεγαλύτερος ποταμός της Βόρειας Αμερικής με μήκος 5969 χλμ. Το όνομά του προέρχεται από τη λέξη *misi-ziibi* της γλώσσας Οτζίμπουε που σημαίνει ο «μεγάλος ποταμός». Ο ποταμός είναι τμήμα του συστήματος ποταμών Τζέφερσον-Μιζούρι-Μισσισσιππή, το μεγαλύτερο σύστημα ποταμών στη Βόρεια Αμερική και μεταξύ των μεγαλύτερων στον κόσμο. Με μήκος 6.275 χλμ, είναι το τέταρτο μακρύτερο, και με βάση τη μέση απορροή (16.200 μ³/s), είναι δέκατο. Ο μακρύτερος των πολλών παραπόταμων του Μισσισσιππή είναι ο ποταμός του Μιζούρι με τον ποταμό του Αρκάνσας να ακολουθεί. Με βάση τον όγκο ύδατος, ο μεγαλύτερος όλων των παραπόταμων του Μισσισσιππή είναι ο ποταμός Οχάιο. Είναι σημαντική κυκλοφοριακή αρτηρία, καθώς είναι πλωτός σχεδόν μέχρι τις πηγές του. 

Μεγάλες πόλεις βρίσκονται πλησίον του ποταμού όπως: η Νέα Ορλεάνη (Λουιζιάνα), η Μινεάπολη-Σάιντ Πωλ (Μινεσότα), το Σαιντ Λούις (Μιζούρι), το Μέμφις (Τενεσί), το Μπατόν Ρούζ (Λουιζιάνα), κ.α. 

Ο ποταμός Μισσισσιππής κατά το παρελθόν θεωρούνταν ως το άτυπο σύνορο της «Άγριας Δύσης», η οποία παραδοσιακά οριοθετείται μεταξύ του ποταμού Μισισίπι και των Βραχωδών Ορέων.
Το όνομά του στη γλώσσα των Ινδιάνων σημαίνει "ο πατέρας των νερών", αποτελείται στην πραγματικότητα από δυο ποτάμια, τον Μισσισσιππή και τον Μισσούρι, που είναι παραπόταμος του, αλλά πολύ μεγάλος. Μαζί τα δυο ποτάμια εκβάλλουν στη θάλασσα περίπου 19.000 κυβ.μ. γλυκό νερό κάθε δευτερόλεπτο, αποστραγγίζοντας τα 2/3 του εδάφους των ΗΠΑ. Ο ίδιος Μισσισσιππής πηγάζει από μια λίμνη της Πολιτείας Μινεσσότα, την Ιτάσκα, αλλά σύντομα ενώνεται με τον Μισσούρι που έρχεται από τα Βραχώδη όρη. Ενωμένοι δέχονται τα νερά μεγάλων παραποτάμων όπως ο Οχάιο, ο Κάνσας, ο Άρκανσω κ.α. και καταλήγουν στον κόλπο του Μεξικού, εκεί που βρίσκεται η πόλη Νέα Ορλεάνη.

Ο Μισσισσιππής είναι άγριος ποταμός, που ποτέ δεν κατάφεραν να δαμάσουν οι άνθρωποι. Οι πλημμύρες του σκεπάζουν πάντα μεγάλες εκτάσεις και τα διάφορα έργα, που έχουν σκοπό να τον τιθασεύσουν, αποτυγχάνουν πάντα μπροστά στη δύναμη του. Σε αντάλλαγμα, προσφέρει πολυάριθμες υπηρεσίες στους κατοίκους των ΗΠΑ.

## Εικόνες

 Mississippi delta from space.jpg|Το δέλτα του Μισσισσιππή όπως φαίνεται από το διάστημα
 Mississippi-map.png|Η λεκάνη του ποταμού Μισσισσιππή


## Παραπομπές


## Εξωτερικοί σύνδεσμοι
* 
* Flood management in the Mississippi River 

Κατηγορία:Ποταμοί των ΗΠΑ
Κόλπος του Μεξικού

Ο **Κόλπος του Μεξικού** (ισπανικά: *Golfo de México*) είναι το ένατο μεγαλύτερο σώμα ύδατος στον κόσμο. Είναι μια ωκεάνια λεκάνη που περιβάλλεται κατά ένα μεγάλο μέρος από τη βορειοαμερικανική ήπειρο και το νησί της Κούβας. Οριοθετείται στα βορειοανατολικά, το βορρά και τα βορειοδυτικά από την ακτή του Κόλπου των Ηνωμένων Πολιτειών, στα νοτιοδυτικά και το νότο από το Μεξικό, και στα νοτιοανατολικά από την Κούβα. Η μορφή της λεκάνης του είναι κατά προσέγγιση ωοειδής και εύρους περίπου 1.500 χλμ και ο πυθμένας αποτελείται από ιζηματώδεις βράχους και αποσαθρωμένα πετρώματα. Είναι τμήμα του Ατλαντικού Ωκεανού με τον οποίο ενώνεται μέσω των στενών της Φλόριντας μεταξύ των ΗΠΑ και της Κούβας, και μέσω του καναλιού του Γιουκατάν με την Καραϊβική Θάλασσα (με την οποία διαμορφώνει την αμερικανική Μεσόγειο) μεταξύ του Μεξικού και της Κούβας.

Οι παλιρροιακές διακυμάνσεις είναι εξαιρετικά μικρές και οφείλονται στη στενή σύνδεση με τον ωκεανό. Η λεκάνη του κόλπου έχει επιφάνεια περίπου 1.600.000 χλμ². Σχεδόν η μισή από τη λεκάνη είναι ρηχά διπαλιρροιακά ύδατα. Στο βαθύτερό του σημείο είναι 4.384 μ στο βύθισμα Σίγκσμπι, μια ανώμαλη γούρνα με μήκος μεγαλύτερο από 550 χλμ. Ο κόλπος του Μεξικού διαμορφώθηκε πριν από περίπου 300 εκατομμύρια έτη ως συνέπεια της βύθισης του θαλάσσιου πυθμένα. Υπάρχουν στοιχεία ότι ο κρατήρας Τσικσουλούμπ (Cráter de Chicxulub) διαμορφώθηκε όταν χτύπησε ένας μεγάλος μετεωρίτης τη γη 65 εκατομμύρια έτη πριν, κάτι που μπορεί να οδήγησε στο γεγονός της κρητιδικής-τριτογενούς εξόντωσης.

## Μόλυνση του υγροβιότοπου

Ο κόλπος του Μεξικού είναι περιοχή εξόρυξης πετρελαίου, υπήρχαν ωστόσο σοβαρά δυστυχήματα με αγνοούμενους και νεκρούς εργάτες αλλά και διαρροές μεγάλων ποσοτήτων. Συγκεκριμένα, έχει υποστεί δυο περιβαλλοντικές μολύνσεις από πετρελαιοκηλίδες το 1979 και η πιο πρόσφατη, το 2010. Μάλιστα, και οι δυο θεωρήθηκαν όχι μόνο σημαντικά επιζήμιες προς την βιοποικιλιότητα του τόπου, αλλά και στην ποιοτική ζωή των  παραθαλάσσιων περιοχών.

## Υποσημειώσεις


## Παραπομπές


Κατηγορία:γεωγραφία του Μεξικού
Μεξικο
Κατηγορία:Ατλαντικός Ωκεανός
Μεξικο
Μεξικο
Ευρυσθένης

Ο **Ευρυσθένης** ήταν βασιλιάς της αρχαίας Σπάρτης. Χρονικά κατατάσσεται στον 12ο αι. π.Χ., ενώ η γέννησή του χρονολογείται το 1104 π.Χ. 

Ήταν γιος του Αριστόδημου, ο οποίος κατά την κάθοδο των Δωριέων στην Πελοπόννησο κατέλαβε τη Λακωνία, και της Αργείας, κόρης του Αυτεσίωνα. Είχε ένα δίδυμο αδελφό, τον Προκλή.  

Ο Αριστόδημος μοίρασε την περιοχή που κατέκτησε στους δύο γιους του και ο Ευρυσθένης πήρε στην περιοχή *Λίμνες*, μια από τις μετέπειτα πέντε κώμες που αποτελούσαν το κράτος των Λακεδαιμονίων. Όντας ακόμη ανήλικοι, ο βασιλιάς Αριστόδημος πέθανε και έτσι επίτροπος των δυο αδελφών ανέλαβε ο θείος τους και αδελφός της Αργείας, ο Θήρας   .

Παρόλο που ο Ευρυσθένης ήταν ο μεγαλύτερος από τους δυο, μετά την ενηλικίωση τους οι αδελφοί  συμβασίλευσαν, όπως όριζε ο χρησμός της Πυθίας.  Σύμφωνα με την παράδοση, αυτή η συμβασιλεία καθιέρωσε το θεσμό της διπλής βασιλείας των Λακεδαιμονίων.

Γιος και διάδοχος του Ευρυσθένη ήταν ο Άγις Α΄, από τον οποίο πήρε και το όνομα της το γένος των Αγιαδών.  

## Παραπομπές


Κατηγορία:Βασιλείς της αρχαίας Σπάρτης
Άλβαρο Κολόμ

Ο **Άλβαρο Κολόμ** (*Álvaro Colom Caballeros* 15 Ιουνίου 1951- 23 Ιανουαρίου 2023 ) ήταν ο πρόεδρος της Γουατεμάλας από το 2008 ως το 2012.

## Πρώτα χρόνια

Γεννήθηκε στις 15 Ιουνίου του 1951 στην Πόλη της Γουατεμάλας και είναι γιος του Αντόνιο Κολόμ (αδερφού του δολοφονημένου (1979) δημάρχου της πρωτεύουσας της χώρας) και της Γιολάντας Καμπαγέρος.

Σπούδασε σε πολύ μικρό χρονικό διάστημα και πήρε Πτυχίο Μηχανικού από το Πανεπιστήμιο του Σαν Κάρλος. Στη συνέχεια ανέπτυξε επιχειρηματική δραστηριότητα και ανέλαβε διάφορες θέσεις σε κυβερνήσεις.

Απεβίωσε στις 23 Ιανουαρίου 2023 σε ηλικία 71 ετών

## Πρώτη συμμετοχή σε εκλογές
Με το κόμμα UNE (*Unidad Nacional de la Esperanza*, δηλαδή Εθνική Ένωση για την Ελπίδα) κατήλθε υποψήφιος στις προεδρικές εκλογές του 2003 και ήρθε δεύτερος στο δεύτερο γύρο, χάνοντας από τον Όσκαρ Μπέρχερ στις 28 Δεκεμβρίου.

### Εκλογική νίκη
Ο Κολόμ, μέλος του κεντροαριστερού κόμματος "Εθνική Ένωση για την Ελπίδα" προκρίθηκε στο δεύτερο γύρο των προεδρικών εκλογών από τον α΄ γύρο στις 9 Σεπτεμβρίου του 2007 μαζί με τον υποψήφιο του Πατριωτικού Κόμματος, Ότο Πέρες Μολίνα. Στον τελικό γύρο, ο οποίος διεξήχθη στις 4 Νοεμβρίου, ο Κολόμ κέρδισε τις εκλογές.. Ο Κολόμ ανακηρύχθηκε νικητής κερδίζοντας 52,7% των ψήφων έναντι 47,3%, στο 96% των εκλογικών τμημάτων.. Ο Κολόμ είναι αποφασισμένος, όπως έχει δηλώσει, να πατάξει την εγκληματικότητα με το να καταπολεμήσει τη φτώχεια στη Γουατεμάλα.

Ορκίστηκε και ανέλαβε καθήκοντα στις 14 Ιανουαρίου του 2008.

## Υπόθεση Ρόσενμπεργκ
Στις 10 Μαΐου του 2009 αυτοκτόνησε ο δημοσιογράφος Ροδρίγο Ρόσενμπεργκ Μαρσάνο. Πριν πεθάνει, γύρισε ένα βίντεο στο οποίο ισχυρίστηκε ότι ο πρόεδρος Κολόμ θα ήταν υπεύθυνος για τη δολοφονία του. Η κυβέρνηση αρνήθηκε τις καταγγελίες. Σύμφωνα με το περιεχόμενο του βίντεο, ο Ρόσενμπεργκ λέει "Εάν παρακολουθείτε αυτό το μήνυμα είναι επειδή δολοφονήθηκα από τον πρόεδρο Άλβαρο Κολόμ, με τη βοήθεια του Γουστάβο Αλέχος" , προσωπικού γραμματέα του προέδρου.. Στις 12 Μαΐου του 2009 χιλιάδες άνθρωποι διαδήλωσαν έξω από την οικία του Κολόμ και απαίτησαν να αποδοθεί δικαιοσύνη.
.

Ανεξάρτητη έρευνα του ΟΗΕ κατέληξε στο συμπέρασμα ότι ο Ρόσενμπεργκ, ο οποίος έπασχε από κατάθλιψη έπειτα από το χωρισμό με τη σύζυγό του και τη δολοφονία της ερωμένης του, σχεδίασε την αυτοκτονία του και προσπάθησε να ενοχοποιήσει την κυβέρνηση, για λόγους εκδίκησης.

Τον Μάρτιο του 2011 ο Κολόμ και η σύζυγός του Σάντρα Τόρρες κατέθεσαν αίτηση για διαζύγιο έτσι ώστε να λάβουν μέρος στις γενικές εκλογές εκείνης της χρονιάς.
## Παραπομπές


## Εξωτερικοί σύνδεσμοι

* Ιστότοπος του κόμματος Unidad Nacional de la Esperanza 
* 

Κατηγορία:Πρόεδροι της Γουατεμάλας
Κυβέρνηση Βενιζέλου

Με τον όρο **Κυβέρνηση Βενιζέλου** αναφέρονται οι κυβερνήσεις του Ελευθερίου Βενιζέλου:

*Κυβέρνηση Ελευθερίου Βενιζέλου 1910
*Κυβέρνηση Ελευθερίου Βενιζέλου 1915
*Κυβέρνηση Ελευθερίου Βενιζέλου 1917
*Κυβέρνηση Ελευθερίου Βενιζέλου 1924
*Κυβέρνηση Ελευθερίου Βενιζέλου 1928
*Κυβέρνηση Ελευθερίου Βενιζέλου 1932
*Κυβέρνηση Ελευθερίου Βενιζέλου 1933

αλλά και οι κυβερνήσεις του Σοφοκλή Βενιζέλου:
	
*Κυβέρνηση Σοφοκλή Βενιζέλου 1944
*Κυβέρνηση Σοφοκλή Βενιζέλου Μάρτιος 1950
*Κυβέρνηση Σοφοκλή Βενιζέλου Αύγουστος 1950
*Κυβέρνηση Σοφοκλή Βενιζέλου Σεπτέμβριος 1950
*Κυβέρνηση Σοφοκλή Βενιζέλου Νοέμβριος 1950
Αλεξίς Καρέλ

Ο **Αλεξίς Καρέλ** (*Alexis Carrel*) ήταν Γάλλος χειρουργός και βιολόγος με αμερικανική υπηκοότητα.

Γεννήθηκε στις 28 Ιουνίου 1873 στο Σαιντ Φουά λε Λυών (Sainte-Foy-lès-Lyon) του νομού Ρον (Rhône), σε οικογένεια αφοσιωμένων Καθολικών και μορφώθηκε σε Ιησουιτικό σχολείο, αν και όταν απέκτησε τη φοιτητική ιδιότητα έγινε αγνωστικιστής. Ο Καρέλ προώθησε την ευγονική και με αυτό τον τρόπο καθιερώθηκε σαν ο θεωρητικός του Ναζισμού της Γερμανίας του Χίτλερ. Ήταν αντιπρόεδρος του Γαλλικού Ιδρύματος για τη Μελέτη Ανθρωπίνων Προβλημάτων κατά τη διάρκεια της κυβέρνησης του Βισύ του Jacques Doriot οδήγησε σε έρευνες συνεργασίας με τους Ναζί, αλλά πέθανε πριν από τη διεξαγωγή οποιασδήποτε δίκης.

Ασχολήθηκε με την συρραφή των αιμοφόρων αγγείων, με τις μεταμοσχεύσεις οργάνων και ιστών και με την επιβίωση των κυττάρων, των ιστών και των οργάνων έξω από το σώμα. Το 1936 εξέδωσε το περίφημο βιβλίο του *Ο άνθρωπος, αυτός ο άγνωστος*. Το 1941 ίδρυσε στο Παρίσι το *Ίδρυμα για τη μελέτη των ανθρώπινων προβλημάτων*. Πέθανε στις 5 Νοεμβρίου του 1944.

Άλλα έργα του είναι: *Σκέψεις για τον άνθρωπο και τη ζωή*, *Προσευχή κ.ά*. Το 1912 τιμήθηκε με το Νόμπελ της Ιατρικής «σε αναγνώριση της συνεισφοράς του στη συρραφή των αγγείων και στη μεταμόσχευση των αιμοφόρων αγγείων και των οργάνων».

## Παραπομπές


## Βιβλιογραφία
*Εγκυκλοπαίδεια «Επιστήμη και Ζωή».

## Εξωτερικοί σύνδεσμοι
* 
* Ιστοσελίδα για τον Καρέλ
* Λόγος κατά την παρουσίαση του Νόμπελ Ιατρικής το 1912 
* Ίδρυμα Έρευνας στη μνήμη του Καρέλ

Κατηγορία:Γάλλοι ιατροί
Κατηγορία:Γάλλοι βιολόγοι
Κατηγορία:Αμερικανοί ιατροί
Κατηγορία:Αμερικανοί βιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γάλλοι νομπελίστες
Κατηγορία:Χειρουργοί
Κυβέρνηση Μητσοτάκη

Με το όνομα **Κυβέρνηση Μητσοτάκη** είναι γνωστές οι:

*Κυβέρνηση Κωνσταντίνου Μητσοτάκη 1990
*Κυβέρνηση Κυριάκου Μητσοτάκη 2019
*Κυβέρνηση Κυριάκου Μητσοτάκη 2023
Κυβέρνηση Πλαστήρα

Με τον όρο **Κυβέρνηση Πλαστήρα** αναφέρονται οι κυβερνήσεις του Νικολάου Πλαστήρα:

*Κυβέρνηση Νικολάου Πλαστήρα 1945
*Κυβέρνηση Νικολάου Πλαστήρα 1950
*Κυβέρνηση Νικολάου Πλαστήρα 1951
Χάινριχ Συτς

Ο **Χάινριχ Συτς** (*Heinrich Schütz*, 18 Οκτωβρίου 1585 - 16 Νοεμβρίου 1672) ήταν Γερμανός συνθέτης και οργανίστας. Ανάμεσα στα έργα του ξεχωρίζουν οι *7 Λέξεις του Ιησού Χριστού* (1645), το Ορατόριο των Χριστουγέννων (1664) και τα Πάθη, κατά Ματθαίο, Λουκά και Ιωάννη (1665-1666).

## Βιογραφία
Γεννήθηκε στις 18 Οκτωβρίου του 1585 στο Κέστριτς. Θεωρείται από τους περισσότερους ως ο σπουδαιότερος Γερμανός μουσικοσυνθέτης πριν από τον Γιόχαν Σεμπάστιαν Μπαχ και από τους μεγαλύτερους του 17ου αιώνα, μαζί με τον Κλάουντιο Μοντεβέρντι. Έγραψε το έργο που θεωρείται ως η πρώτη γερμανική όπερα, τη "Δάφνη" , η οποία παρουσιάστηκε στο Τοργκάου το 1627. Ωστόσο, έκτοτε η μουσική χάθηκε. Πέθανε στη Δρέσδη στις 16 Νοεμβρίου 1672.

## Έργα

Υπάρχουν πάνω από 500 ατομικά έργα του μουσικοσυνθέτη.
* *Il primo libro de madrigali* (πρώτο βιβλίο με μαδριγάλια) (Βενετία, 1611)
* *Psalmen Davids* (Ψαλμοί του Δαβίδ, Βιβλίο 1) (Δρέσδη, 1619)
* *Historia der frölichen und siegreichen Aufferstehung ...* (Ιστορία της Ανάστασης του Ιησού) (Δρέσδη, 1623)
* *Cantiones sacrae* (Φράιμπεργκ, 1625)
* *Psalmen Davids* (Βιβλίο 2) (Φράιμπεργκ, 1628)
* *Symphoniae sacrae* (Βιβλίο 1) (Βενετία, 1629)
* *Musicalische Exequien* (Δρέσδη, 1636)
* *Kleine geistliche Konzerte* (Βιβλίο 1) (Λειψία, 1636)
* *Symphoniae sacrae* (Βιβλίο 2) (Δρέσδη, 1647)
* *Geistliche Chor-Music* (Δρέσδη, 1648)
* *Symphoniae sacrae* (Βιβλίο 3) (Δρέσδη, 1650)
* *Zwölf geistliche Gesänge* (Δρέσδη, 1657)
* *Psalmen Davids* (Ψαλμοί του Δαβίδ, επανάληψη του Βιβλίου 2) (Δρέσδη, 1661)

## Παραπομπές


## Εξωτερικοί σύνδεσμοι

* Germany Fed. Rep. Γραμματόσημο του 1972 αφιερωμένο στον Συτς

Κατηγορία:Συνθέτες του Μπαρόκ
Κατηγορία:Γερμανοί συνθέτες κλασικής μουσικής
Αριστόδημος ο Ηρακλείδης

Ο **Αριστόδημος** ήταν 4ος απόγονος του Ηρακλή, γιος του Αριστόμαχου. Χρονικά κατατάσσεται στον 12ο αι. π.Χ., ενώ ο θάνατός του χρονολογείται το 1104 π.Χ..

Ο **Αριστόδημος** συμμετείχε στην κάθοδο των Δωριέων μαζί με τους αδελφούς του Τήμενο, Κρεσφόντη και Ιππότη. Ο τελευταίος εκδιώχθηκε στην πορεία μετά από χρησμό της Πυθίας. Οι υπόλοιποι τρεις αδελφοί εκστράτευσαν από τη Δωρίδα κατά των Αχαιών της Πελοποννήσου: ο Τήμενος κατέλαβε την Αργολίδα και ο Κρεσφόντης τη Μεσσηνία. Ο Αριστόδημος κατέλαβε τη Λακωνία αμαχητί, διότι αφού περιόρισε τον βασιλιά της Λακωνίας Τισαμενό στις Αμύκλες, αργότερα με τη βοήθεια προδότη τον έδιωξε και τις κατέλαβε. Έπειτα μοίρασε τη Λακωνία στους δύο δίδυμους γιους του καθιερώνοντας και τη συμβασιλεία. Στον Ευρυσθένη έδωσε την περιοχή των Λιμνών και στον Προκλή την Πιτάνη. Οι περιοχές αυτές αργότερα ήταν δύο από τις πέντε κώμες, που αποτελούσαν το βασίλειο της Λακεδαιμονίας.  

## Παραπομπές


Κατηγορία:Ηρακλείδες
Κατηγορία:Μυθικοί βασιλείς της Σπάρτης
Προκλής

Ο **Προκλής** ήταν βασιλιάς της αρχαίας Σπάρτης. Χρονικά κατατάσσεται στον 12ο αι. π.Χ., ενώ η γέννησή του χρονολογείται το 1104 π.Χ. 

Ήταν γιος του Αριστόδημου, 4ου απογόνου του Ηρακλέους και της Αργείας, κόρης του Αυτεσίωνα. Είχε ένα δίδυμο αδελφό, τον Ευρυσθένη.  

Ο Αριστόδημος κατά την κάθοδο των Δωριέων στην Πελοπόννησο κατέλαβε τη Λακωνία και μοίρασε την περιοχή που κατέκτησε στους δύο γιους του: ο Ευρυσθένης πήρε την περιοχή *Λίμνες* (μία κώμη από τις πέντε του κράτους των Λακεδαιμονίων) και ο Προκλής πήρε στην περιοχή της *Πιτάνης* (μια άλλη από τις πέντε κώμες). Όντας ακόμη ανήλικοι, πέθανε ο Αριστόδημος και έτσι επίτροπος των διδύμων ανέλαβε ο θείος τους (και αδελφός της Αργείας), ο Θήρας   .

Παρόλο που ο Ευρυσθένης ήταν ο μεγαλύτερος από τον δίδυμό του Προκλή, μετά την ενηλικίωση τους οι αδελφοί συμβασίλευσαν, όπως όριζε ο χρησμός της Πυθίας.  Έτσι ιδρύθηκε ο θεσμός της διπλής βασιλείας των Λακεδαιμονίων.

Γιος και διάδοχος του Προκλή ήταν ο Σόος και γιος και διάδοχος αυτού ο Ευρυπών, από τον οποίο πήρε και το όνομα της η δυναστεία των Ευρυποντιδών.  

## Παραπομπές


Κατηγορία:Βασιλείς της αρχαίας Σπάρτης
Μαρία Ιορδανίδου

Η **Μαρία Ιορδανίδου,** το γένος **Κριεζή** (1897 - 6 Νοεμβρίου 1989) ήταν Ελληνίδα πεζογράφος. Στα έργα της υπάρχει αμεσότητα, απλό ύφος, ζωντανοί διάλογοι και νοσταλγική διάθεση.

## Βιογραφία

### Νεανικά χρόνια
Γεννήθηκε στην Κωνσταντινούπολη το 1897, κόρη του Υδραίου Νικόλα Κριεζή, μηχανικού του εμπορικού ναυτικού και της Πολίτισσας Ευφροσύνης Μάγκου. Έμεινε για οκτώ χρόνια στον Πειραιά για να επιστρέψει πάλι στην Κωνσταντινούπολη όπου και φοίτησε στο Αμερικάνικο Κολέγιο. Το 1914 βρέθηκε στο Βατούμ της τότε Ρωσικής Αυτοκρατορίας καλεσμένη από ένα θείο της για διακοπές, αλλά αποκλείστηκε εκεί με το ξέσπασμα του Α' Παγκοσμίου Πολέμου και την Οκτωβριανή Επανάσταση στη συνέχεια. Έμεινε πέντε χρόνια εκεί και σε αυτό το διάστημα φοίτησε στο Γυμνάσιο της Σταυρουπόλεως Ρωσίας.

### Ο γάμος της με τον Ιορδάνη Ιορδανίδη
Το 1919 επέστρεψε στην Κωνσταντινούπολη και εργάστηκε σε αμερικανική εμπορική εταιρεία. Το 1920 πήρε μετάθεση για την Αλεξάνδρεια της Αιγύπτου, όπου ήρθε σε επαφή με τους πνευματικούς κύκλους, έγινε μέλος του κομμουνιστικού κόμματος Αιγύπτου και το 1923 παντρεύτηκε τον εκπαιδευτικό Ιορδάνη Ιορδανίδη, καθηγητή στο Victoria College. Μετά τον γάμο της εγκαταστάθηκε με τον σύζυγο και τη μητέρα της στην Αθήνα, όπου εργάστηκε στην πρεσβεία της Σοβιετικής Ένωσης. Το 1931 χώρισε από τον Ιορδανίδη, με τον οποίο είχε στο μεταξύ αποκτήσει δυο παιδιά. Το 1939 απολύθηκε από την πρεσβεία και ξανάρχισε να ασχολείται με τα μαθήματα ξένων γλωσσών. Κατά τη διάρκεια της γερμανικής κατοχής καταστράφηκε το σπίτι της και η ίδια διώχτηκε και κλείστηκε σε διάφορα στρατόπεδα.

### Το συγγραφικό της έργο
Εξαιτίας των συνθηκών της ζωής της η Ιορδανίδου απέκτησε μεγάλη γλωσσομάθεια και εργάστηκε ως ιδιωτική υπάλληλος. Έγινε γνωστή στο λογοτεχνικό χώρο με το έργο *[[Λωξάντρα (μυθιστόρημα)|Λωξάντρα]]*, που έγραψε σε ηλικία 65 χρονών, το 1962, και γνώρισε πολλές επανεκδόσεις. Η *Λωξάντρα* περιγράφει με μεγάλη ζωντάνια και χιούμορ τα έθιμα και τη ζωή των Ελλήνων της Πόλης και βασίζεται στις αναμνήσεις της Ιορδανίδου πριν από τον Α΄ Παγκόσμιο Πόλεμο. Είναι ουσιαστικά η ιστορία της γιαγιάς της. Τη ζωή της στη Ρωσία περιγράφει η Ιορδανίδου στο βιβλίο της *[[Διακοπές στον Καύκασο]]* (1965), στο *[[Σαν τα τρελά πουλιά]]* (1978) μιλά για τα χρόνια στην Αλεξάνδρεια ενώ στο βιβλίο της *[[Στου κύκλου τα γυρίσματα]]* (1979) μιλά για την Αθήνα κατά το Μεσοπόλεμο. Τελευταίο της έργο είναι      *[[Η αυλή μας]]* (1981).

Τα έργα της γνώρισαν μεγάλη εκδοτική επιτυχία. Βραβεύτηκε το 1978 από το Πατριαρχείο Κωνσταντινουπόλεως με τον Χρυσό Σταυρό και το Οφίκιο της Αρχόντισσας του Οικουμενικού Θρόνου. Πέθανε στις 6 Νοεμβρίου του 1989 και κηδεύτηκε στο νεκροταφείο της Νέας Σμύρνης.

## Εργογραφία
* *Λωξάντρα* (1963)

* *Διακοπές στον Καύκασο* (1965)
* *Σαν τα τρελά πουλιά* (1978)
* *Στου κύκλου τα γυρίσματα* (1979)
* *Η αυλή μας* (1981)

## Βιβλιογραφία
*Εγκυκλοπαίδεια «Επιστήμη και Ζωή»
*Βιογραφία
* 

## Εξωτερικοί σύνδεσμοι
*Μαρία Ιορδανίδου στον ''Πανδέκτη'', του Εθνικού Ιδρύματος Ερευνών

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες κομμουνιστές
Σημαία του πλανήτη Άρη

thumb|right|Η σημαία του πλανήτη Άρη

Δεν υπάρχει επίσημη σημαία για τον πλανήτη Άρη. Μία από τις σημαίες που έχει προταθεί για μελλοντική χρήση για τον πλανήτη Άρη είναι και μια τρίχρωμη σημαία. Ενώ δεν είναι επίσημη υπό την νομική έννοια, έχει εγκριθεί από την Mars Society και την Planetary Society.

Η σημαία αυτή έχει ταξιδέψει στο διάστημα, αφού την είχε μαζί του ο αστροναύτης John Grunsfeld στην πτήση STS-103 του διαστημικού λεωφορείου Ντισκάβερι.

## Ερμηνεία των χρωμάτων
Η σημαία αυτή απεικονίζει την παρούσα κατάσταση και την «μελλοντική ιστορία» του Άρη.

* Το κόκκινο είναι το φυσικό, μα και κοινώς γνωστό χαρακτηριστικό του πλανήτη, από την αρχαιότητα μέχρι σήμερα.
* Το πράσινο και το μπλε συμβολίζουν τα διαδοχικά στάδια της εξέλιξης του πλανήτη, εάν η ανθρωπότητα έχει τη θέληση και τη δυνατότητα να αναλάβει και να πραγματοποιήσει τον στόχο της Γαιοπλασίας του Άρη. Συμβολίζουν την εγκατάσταση και εξάπλωση των φυτών και τη δημιουργία των θαλασσών στον πλανήτη αν ο στόχος αυτός γίνει πραγματικότητα.

## Προέλευση της σημαίας
Η δημοφιλής τριλογία του Κιμ Στάνλεϊ Ρόμπινσον Κόκκινος Άρης, Πράσινος Άρης, και Μπλε Άρης παρείχε την ιδέα για τη σημαία.

## Δείτε επίσης
* Επανδρωμένη αποστολή στον Άρη
* Mars Society
* Γαιοπλασία
* Σημαία της Γης
* Σημαιολογία

## Εξωτερικοί σύνδεσμοι

* FOTW site on Mars flag
* CNN article: Official «Mars flag» unfurls in space 
* SpaceRef article: The First Salute: Martian Flag Flies in Space

Αρης
Κατηγορία:Άρης
Αυτοκράτορας Τσουτσιμικάντο

Ο Αυτοκράτορας **Τσουτσιμικάντο** (, Tsuchimikado-tennō, 3 Ιανουαρίου 1196 - 6 Νοεμβρίου 1231) ήταν ο 83ος αυτοκράτορας της Ιαπωνίας, σύμφωνα με τη σειρά διαδοχής κατά την παράδοση.

Γεννήθηκε στις 3 Ιανουαρίου 1196. Η κυριαρχία του διήρκεσε από το 1198 ως το 1210. 

Ειδικότερα, κυβέρνησε από τις 18 Φεβρουαρίου 1198 ως τις 12 Δεκεμβρίου 1210. Το κοσμικό του όνομα ήταν **Tanehito** και ήταν πρωτότοκος γιος του Αυτοκράτορα Γκο-Τόμπα (*Go-Toba*). 

Παντρεύτηκε την Ōinomikado (Φουτζιγουάρα) και απέκτησε 6 γιους και 5 κόρες. Το 1210, ο *Go-Toba* έπεισε το γιο του να παραιτηθεί υπέρ του νεότερου αδερφού του. Τον διαδέχθηκε ο αδερφός του, Ζουντοκού (*Juntoku*).

Ο Τσουτσιμικάντο πέθανε στις 6 Νοεμβρίου του 1231.

## Περίοδοι επί βασιλείας του
Οι περίοδοι κυριαρχίας του Αυτοκράτορα έχουν περισσότερα από ένα ονόματα ή *nengō*.
* *Kenkyū* (1190-1199)
* *Shōji* (1199-1201)
* *Kennin* (1201-1204)
* *Genkyū* (1204-1206)
* *Ken'ei* (1206-1207)
* *Jōgen * (1207-1211)

## Παραπομπές


Τσουτσιμικαντο
Σημαία των Νήσων Κουκ

thumb|250px|Σημαία των Νησιών Κουκ. Λόγος σημαίας: 1:2

Η **[[σημαία]] των [[Νήσοι Κουκ|Νήσων Κουκ]]** βασίζεται στο παραδοσιακό μοτίβο των βρετανικών πρώην αποικιών στον Ειρηνικό Ωκεανό. Είναι σημαία με μπλε χρώμα που εμπεριέχει τη σημαία του Ηνωμένου Βασιλείου στην πάνω αριστερή πλευρά και στα δεξιά έχει δεκαπέντε αστέρια που σχηματίζουν κύκλο.

Η βρετανική σημαία αποτελεί σύμβολο των ιστορικών δεσμών των Κουκ με το Ηνωμένο Βασίλειο. Τα αστέρια αντιπροσωπεύουν τα 15 αστέρια , τα οποία απαρτίζουν τα Νησιά Κουκ. Το μπλε χρώμα συμβολίζει τον ωκεανό και τον ειρηνικό χαρακτήρα των κατοίκων. Η Σημαία του Ηνωμένου Βασιλείου συμβολίζει τους ιστορικούς δεσμούς των νησιών με την Κοινοπολιτεία.

Από το 1973 ως το 1979 η σημαία ήταν πράσινη με τα αστέρια να έχουν κίτρινο χρώμα και να είναι σε διαφορετική θέση. Το πράσινο χρώμα ήταν σύμβολο ανάπτυξης και ζωής, το κίτρινο αντιπροσώπευε την αγάπη, την ευτυχία και την αφοσίωση των νησιωτών. Ο κύκλος συμβολίζει την ένωση των νησιών αλλά και των κατοίκων με τα Νησιά Κουκ.

## Ιστορικές σημαίες


Αρχείο:Flag of Rarotonga 1858-1888.svg|Σημαία του Βασιλείου της Ραροτόνγκα (μεταξύ 1858 – 1888)
Αρχείο:Flag of Rarotonga 1888-1893.svg|Σημαία του Βασιλείου της Ραροτόνγκα (1888 – 1893)
Αρχείο:Flag of the Cook Islands Federation.svg|Σημαία της Ομοσπονδίας των Νήσων Κουκ από το 1893 ως τις 11 Ιουνίου 1901
Αρχείο:Flag of the United Kingdom.svg|Σημαία των Νήσων Κουκ σε χρήση από τις 11 Ιουνίου 1901 ως τις 24 Μαρτίου 1902
Αρχείο:Flag of New Zealand.svg|Σημαία σε χρήση από το 1902 ως το 1973
Αρχείο:Flag_of_the_Cook_Islands_(1973-1979).svg|Η σημαία των Νήσων Κουκ από τις 23 Ιουλίου 1973 ως τις 4 Οκτωβρίου 1979


## Παραπομπές



Κατηγορία:Νήσοι Κουκ
Κουκ
Δημήτριος Δεληγεώργης

μικρογραφία|Μαρμάρινη προτομή του Μήτρου Δεληγεώργη. Φιλοτεχνήθηκε από τον γλύπτη Αντώνιο Σώχο. Κήπος Ηρώων, Μεσολόγγι.
Ο **Δημήτριος Δεληγεώργης** (1785 ή 1788 - 1860) γνωστός και ως **Μήτρος**, ήταν πολιτικός και στρατιωτικός με συμμετοχή στην ελληνική επανάσταση του 1821.
## Βιογραφία
Γεννήθηκε στη Γαβαλού Αιτωλοακαρνανίας. Προεπαναστατικώς δραστηριοποιούταν στην Ήπειρο και υπήρξε γραμματέας του Αλή Πασά ενώ σε έγγραφα της εποχής συναντάται και ως Δελιγεωργόπουλος ή Δελιγιοργόπουλος. Όταν ξέσπασε η επανάσταση του 1821 βρισκόταν στην Πρέβεζα και λίγο καιρό αργότερα προσκλήθηκε από τη διοίκηση ως Μεσολογγίτης για να συμμετάσχει στη στελέχωση της κεντρικής διοίκησης.

Κατα την επανάσταση συγκρότησε δικό του στρατιωτικό σώμα ξοδεύοντας μεγάλο μέρος της προσωπικής του περιουσίας και ανέλαβε διοικητής μοίρας πυροβολικού κατά την πολιορκία του Μεσολογγίου. Στη συνέχεια διορίστηκε φρούραρχος του Μεσολογγίου ενώ φρόντισε να διατηρήσει καλές σχέσεις με την κεντρική εξουσία. Συμμετείχε στην έξοδο του Μεσολογγίου, στην οποία κατόρθωσε να σωθεί διαφεύγοντας στο Ναύπλιο. Μετά την επανάσταση και την εγκαθίδρυση της βασιλείας, ο Δημήτριος Δεληγεώργης ανέπτυξε στενές επαφές με την αυλή και συγκεκριμένα με τον βασιλιά Όθωνα, ο οποίος τον εκτιμούσε αρκετά. Το 1833 ήταν από τα πρώτα στελέχη της νεοσυσταθείσας Ελληνικής Χωροφυλακής.

Το 1847 εκλέχτηκε βουλευτής Μεσολογγίου και θα αναλάμβανε και υπουργείο αν ο γιος του, Επαμεινώνδας, δεν διαχώριζε τη στάση του από τον πατέρα του παίρνοντας καθαρά αντιοθωνική θέση. Όσον αφορά τη στρατιωτική του σταδιοδρομία έφτασε μέχρι τον βαθμό του συνταγματάρχη της Φάλαγγας. Είχε διατελέσει φρούραρχος στο Μπούρτζι (Ναυπλίου) και το 1854 διοικητής της χωροφυλακής.

Είχε αρκετά σημαντική κτηματική περιουσία, την οποία είτε είχε ως προίκα από την περιουσία της γυναίκας του, είτε του είχε παραχωρηθεί από το κράτος για τις υπηρεσίες του στον αγώνα του 1821.

Ήταν παντρεμένος με τη Χρυσάιδω Μπενεδέτου (1785-1860), κόρη εύπορης οικογένειας, και είχαν αποκτήσει μαζί πέντε παιδιά, την Πηνελόπη, μετέπειτα σύζυγο του Μεσολογγίτη ιατρού Αθανασίου Δροσίνη (;-1885) και άτεκνη, τη Μαρία, μετέπειτα σύζυγο του Φιλάρετου, τον Θεμιστοκλή (1836-;), που ασχολιόταν με την πατρική περιουσία, τον Λεωνίδα, πολιτικό και τον Επαμεινώνδα, πρωθυπουργό.

Μαρμάρινη προτομή του Μήτρου Δεληγεώργη, έργο του γλύπτη Αντώνιου Σώχου, βρίσκεται τοποθετημένη μέσα στον Κήπο των Ηρώων στο Μεσολόγγι. Το έργο έγινε δωρεά από τον γιο του Λεωνίδα Δεληγεώργη στον δήμο Μεσολογγίου, ενώ τα αποκαλυπτήρια της προτομής πραγματοποιήθηκαν στις 15 Ιουνίου 1924 παρουσία προσωπικοτήτων από τον εκκλησιαστικό και πολιτικό χώρο.

## Παραπομπές


## Σχετική βιβλιογραφία
* Αντ/γος ε.α. Νικόλαος Κολόμβας - Μήτρος Δεληγιώργης (1788-1860) - Εκδότες : Σύλλογος Γαβαλιωτών Αθήνας, Σύλλογος Άκρων ΠΑΝΟΡΑΜΑ

Δεληγεωργης Δημητριος
Δεληγεωργης Δημητριος
Δημητριος
Κατηγορία:Έλληνες αξιωματικοί της χωροφυλακής
Εθνόσημο των Νήσων Κουκ

Το **[[εθνόσημο]] των [[Νήσοι Κουκ|Νήσων Κουκ]]** έχει έναν θυρεό στο κεντρικό σημείο του, ο οποίος εμπεριέχει δεκαπέντε αστέρια, τα οποία απαντώνται και στη σημαία των νησιών.

Ένα ιπτάμενο ψάρι (*maroro*) και ένα λευκό πουλί *στέρνα* (*kakaia*) βρίσκονται σε κάθε πλευρά του θυρεού. Το ένα ζώο βαστά έναν σταυρό ως σύμβολο του Χριστιανισμού και το άλλο ένα ρόπαλο από τη Ραροτόνγκα, που είναι παραδοσιακό σύμβολο πλούτου στα νησιά. Το εν λόγω ραβδί συνήθιζαν να το κρατούν οι ρήτορες στη διάρκεια διαλέξεων. Το έμβλημα είναι ένα κάλυμμα κεφαλής *ariki* (pare kura) από κόκκινα φτερά, που συμβολίζουν τη σπουδαιότητα του παραδοσιακού συστήματος ιεραρχίας. Το όνομα της χώρας είναι σε πανό κάτω από το θυρεό.

Το εθνόσημο σχεδιάστηκε από τον *mataiapo* (παραδοσιακό φύλαρχο) Πάπα Μότου Κόρα *Papa Motu Kora*, ρήτορα από το χωριό Ματαβέρα στη Ραροτόνγκα. Αυτός κατέχει θέση γραμματέα στους *Ariki*.

## Παραπομπές


Κατηγορία:Νήσοι Κουκ
Κουκ
Επαμεινώνδας Λ. Δεληγεώργης

Ο **Επαμεινώνδας (Νώντας) Δεληγεώργης** (1883 - 1908) ήταν Έλληνας διπλωμάτης και ποιητής.

## Βιογραφικά στοιχεία

Γεννήθηκε στο Παρίσι και ήταν γιος του Λεωνίδα Δεληγεώργη, γόνου της γνωστής οικογενείας των πολιτικών, και της Θεανώς Ζωγράφου, κόρη του τραπεζίτη και μεγαλοκτηματία Χρηστάκη Ζωγράφου. Έζησε τα παιδικά του χρόνια στο εξωτερικό μεταξύ Γαλλίας και Ελλάδας. Η οικονομική κατάσταση των γονιών του τού επέτρεψε να λάβει επιμελημένη εκπαίδευση μιλώντας ήδη από νεαρή ηλικία ελληνικά, γαλλικά και γερμανικά.

Σπούδασε νομικά στα πανεπιστήμια του Μονάχου, της Λειψίας και της Χαϊδελβέργης και αναγορεύτηκε διδάκτορας νομικής. Στη συνέχεια επέστρεψε στην Ελλάδα όπου εισήλθε στο διπλωματικό σώμα ως ακόλουθος στο υπουργείο εξωτερικών. Παράλληλα αρθρογραφούσε σε εφημερίδες και περιοδικά της εποχής ενώ είχε ασχοληθεί και με την ποίηση. Θεωρείτο ταλαντούχος αλλά δυστυχώς πρόλαβε να εκδώσει μόνο μια ποιητική συλλογή με τίτλο *«Rythmes du Reve et de la Mort»* (Παρίσι, 1908), η οποία προλογίστηκε από τον διάσημο ποιητή Ζαν Μωρέα.

Απεβίωσε αιφνιδιαστικά το 1908, σε ηλικία μόλις 25 ετών.

## Πηγές


Κατηγορία:Έλληνες διπλωμάτες
Κατηγορία:Έλληνες ποιητές
Κατηγορία:Νεοέλληνες ποιητές
Επαμεινώνδας
Κατηγορία:Οικογένεια Ζωγράφου
Δολάριο Νήσων Κουκ

Το **δολάριο** (*dollar*) είναι το αναμνηστικό νόμισμα των Νήσων Κουκ και υποδιαιρείται σε 100 λεπτά (*cents*). Σημειώνεται ότι στα κέρματα των 50 λεπτών αναγράφεται η ονομαστική αξία ως 50 τένε (*tene*). Η αξία του είναι ίση με το Δολάριο της Νέας Ζηλανδίας, με το οποίο ταυτίζεται για τα νησιά.

## Ιστορία
Ως το 1967 στα νησιά Κουκ χρησιμοποιούνταν η Λίρα της Νέας Ζηλανδίας για νόμισμα. Στη συνέχεια αντικαταστάθηκε από το Δολάριο της Νέας Ζηλανδίας. Το 1972 βγήκαν από το νομισματοκοπείο κέρματα ειδικά για τα Νησιά Κουκ, ενώ το 1987 εμφανίστηκαν και χαρτονομίσματα. Το Δολάριο των Νήσων Κουκ έχει ίση αξία με το Δολάριο της Νέας Ζηλανδίας.

## Κέρματα
Το 1972 εισήχθησαν κέρματα του 1 και των 2 λεπτών από χαλκό και κέρματα των 5, 10, 20 και 50 λεπτών και του 1 δολαρίου από χαλκονικέλιο. Όλα είχαν ίδιο μέγεθος και σύνθεση όπως τα αντίστοιχα νεοζηλανδικά κέρματα. Το 1983 σταμάτησε η παραγωγή των κερμάτων του 1 και των 2 λεπτών. Το 1987 έγιναν και άλλες αλλαγές και κάποια κέρματα απέκτησαν δωδεκαγωνικό σχήμα. Επίσης, κυκλοφόρησαν κέρματα του 1 και των 2 δολαρίων από χαλκονικέλιο και των 5 δολαρίων από αλουμίνιο και χαλκό. 

## Χαρτονομίσματα
Το 1987 εισήχθησαν από την κυβέρνηση χαρτονομίσματα των 3, 10 και 20 δολαρίων, τα οποία ακολουθήθηκαν από τα τραπεζογραμμάτια των 50 δολαρίων ως μέρος μιας νέας σειράς χαρτονομισμάτων το 1992. Τα χαρτονομίσματα αυτά τυπώνονταν ως το 1995.Οι κάτοικοι των νησιών Κουκ δείχνουν προτίμηση στα τραπεζογραμμάτια της Νέας Ζηλανδίας, παρά το γεγονός ότι τα χαρτονομίσματα των Κουκ Νήσων είναι τα νόμιμα.

Κατηγορία:Νομίσματα
Κατηγορία:Νήσοι Κουκ
Αλόφι

Η **Αλόφι** () είναι η πρωτεύουσα του Νιούε. Έχει 614 κατοίκους σύμφωνα με την απογραφή πληθυσμού του 2001. Αποτελείται από δύο χωριά, το Βόρειο Αλόφι (πληθ. 256) και το Νότιο Αλόφι, όπου και η έδρα της κυβέρνησης (πληθ. 358). Βρίσκεται στο κέντρο του όρμου του Αλόφι στη δυτική ακτή του νησιού.

Τον Ιανουάριο του 2004 το Νιούε επλήγη από σφοδρή τροπική καταιγίδα. Ήταν ο κυκλώνας Χέτα, στο πέρασμα του οποίου βρήκαν τον θάνατο δύο άνθρωποι και υπέστη εκτεταμένες ζημίες το νησί. Ανάμεσα στα κατεστραμμένα κτήρια ήταν και το νοσοκομείο.

## Παραπομπές


## Εξωτερικοί σύνδεσμοι
* 
* Ιστορία του Νιούε

Αλοφι
Αλοφι
Τζον Γούντραφ

Ο **Τζον Γούντραφ ** (*John Youie Woodruff*) ήταν πρώην αθλητής του στίβου από τις ΗΠΑ και ολυμπιονίκης το 1936 στα 800 μέτρα.

Γεννήθηκε στις 5 Ιουλίου του 1915 στο Κόνελσβιλ της Πενσιλβάνια. Ασχολήθηκε με τον αθλητισμό από πολύ νωρίς και σε ηλικία 21 ετών επιλέχθηκε για την επάνδρωση της ολυμπιακής ομάδας των ΗΠΑ στους Ολυμπιακούς Αγώνες στο Βερολίνο. Εκεί κατέκτησε το χρυσό μετάλλιο στα 800 μέτρα. Στη συνέχεια αποφοίτησε και το 1937 κέρδισε τον εθνικό τίτλο στα 800μ. και από το 1937 ως το 1939 ήταν συνεχώς πρώτος τόσο στα 800μ. όσο και στις 440 και 880 γιάρδες. Με την αμερικανική εθνική ομάδα σημείωσε παγκόσμιο ρεκόρ στη σκυταλοδρομία 4Χ880 γιάρδες.

Κατά τη διάρκεια του Δευτέρου Παγκοσμίου Πολέμου υπηρέτησε στο στρατό μέχρι το 1945 και αποστρατεύτηκε από τον Πόλεμο της Κορέας το 1957.

Ο Γούντραφ απεβίωσε στις 30 Οκτωβρίου του 2007 και ήταν ο τελευταίος επιζών από τους έγχρωμους αθλητές του στίβου που γελοιοποίησαν τον Χίτλερ, διαψεύδοντας τις ρατσιστικές θεωρίες του περί αρείας φυλής με τις νίκες τους στο Βερολίνο. 

## Παραπομπές


## Εξωτερικοί σύνδεσμοι
* 
* Βιογραφία του αθλητή από τον Jim Kriek 
* Άρθρο για το Γούντραφ, 70 χρόνια έπειτα από την Ολυμπιάδα του

Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1936
Σημαία του Νέβις

thumb|Η σημαία του Νέβις

Η **[[σημαία]] του [[Νέβις]]** έχει ενσωματωμένη τη σημαία της Ομοσπονδίας του Αγίου Χριστοφόρου και Νέβις στην επάνω αριστερή γωνία. Το φόντο έχει χρώμα χρυσό, που είναι σύμβολο του ηλιακού φωτός. Το κεντρικό τρίγωνο μας φέρει στο νου το σχήμα του Νέβις, με το μπλε να είναι ο ωκεανός, το πράσινο οι πλαγιές του νησιού με τη βλάστηση και το λευκό να εκπροσωπεί τα σύννεφα τα οποία περικλείουν συνήθως την κορυφή του Νέβις.

## Εξωτερικοί σύνδεσμοι
* Σημαία του Νέβις - στις "Σημαίες του Κόσμου".

Νεβις
Νεβις
Αγησίλαος Α΄

Ο **Αγησίλαος Α**' ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του Δορύσσου.  Η χρονολογία της βασιλείας του δεν είναι βέβαιη, αν και σύμφωνα με τον Απολλόδωρο βασίλεψε 44 χρόνια (920 π.Χ - 877 π.Χ). Αντιθέτως, ο Παυσανίας υποστηρίζει ότι η βασιλεία του ήταν σύντομη, αλλά και ότι στα χρόνια του θεσπίστηκαν οι νόμοι του Λυκούργου. 

Τον Αγησίλαο διαδέχθηκε ο γιος του, ο Αρχέλαος.  

## Παραπομπές


Κατηγορία:Βασιλείς της αρχαίας Σπάρτης
Πολυδέκτης ο Λακεδαιμόνιος

Ο **Πολυδέκτης** ήταν μυθικός βασιλιάς της Σπάρτης.

Ήταν γιος του Πρυτάνεως, τον οποίο διαδέχτηκε στον θρόνο. Γιοί του ήταν ο Εύνομος ο Λακεδαιμόνιος και ο Λυκούργος (νομοθέτης).
 

Κατηγορία:Μυθικοί βασιλείς της Σπάρτης
Χαρίλαος ο Λακεδαιμόνιος

Ο **Χαρίλαος** ή Χάριλλος ήταν βασιλιάς της Σπάρτης. 

Ήταν εγγονός του Πολυδέκτη και γιος του Εύνομου. Όταν πέθανε ο πατέρας του ο Χαρίλαος δεν είχε γεννηθεί ακόμα κι η μητέρα του ζήτησε από τον θείο του Λυκούργο όταν γεννηθεί να τον σκοτώσει και να την παντρευτεί. Ο Λυκούργος της είπε ότι δέχεται αλλά όταν γεννήθηκε ο Χαρίλαος τον πήρε και το πήγε στην αγορά και τον ανακήρυξε βασιλιά με το όνομα Χαρίλαος (Χαρά του λαού). Ο Λυκούργος πριν φύγει από την Σπάρτη έγραψε τους γνωστούς του νόμους τους οποίους ο Χαρίλαος ήταν ο πρώτος που τους εφάρμοσε. 

## Παραπομπές


Κατηγορία:Μυθικοί βασιλείς της Σπάρτης
National Space Science Data Center

Το **National Space Science Data Center** (**NSSDC**, *Εθνικό Κέντρο Δεδομένων Διαστημικής*) είναι τομέας του Τμήματος Εξερεύνησης του Ηλιακού Συστήματος της NASA. Δημιουργήθηκε με σκοπό την αρχειοθέτηση των δεδομένων και των μετρήσεων των διαστημικών αποστολών της NASA. Εδρεύει στο Κέντρο Διαστημικών Πτήσεων Γκόνταρντ στο Γκρίνμπελτ του Μέριλαντ. Το NSSDC προσφέρει ελεύθερη πρόσβαση σε δεδομένα της NASA τόσο στο κοινό όσο και σε ερευνητές. Τα δεδομένα που διατίθενται είναι μετρήσεις από πειράματα και φωτογραφίες.

## Γενικός Κατάλογος διαστημικών αποστολών
Το NSSDC συντηρεί τον κατάλογο Διεθνούς Ονοματοδοσίας για όλες τις διαστημικές αποστολές που έχουν εκτοξευτεί, ανεξαρτήτως χώρας προέλευσης, και όλους τους τεχνητούς δορυφόρους που βρίσκονται σε τροχιά γύρω από τη Γη. Αυτές οι πληροφορίες, μαζί με τροχιακά δεδομένα και γενικότερες πληροφορίες σχετικά με κάθε αποστολή είναι διαθέσιμες στον ανοικτό Γενικό Κατάλογο του NSSDC.

## Εξωτερικοί σύνδεσμοι
*Ιστοσελίδα του NSSDC
*Γενικός Κατάλογος του NSSDC 

Κατηγορία:Διαστημικό πρόγραμμα των ΗΠΑ
Κατηγορία:Διαστημικές πτήσεις
Λέλεγας

Ο **Λέλεγας** ή **Λέλεξ** ήταν μυθικός βασιλιάς της Λακωνίας.

Σύμφωνα με τον Παυσανία ήταν ο αυτόχθων πρώτος βασιλιάς της Λακωνίας, που έδωσε το όνομά του στη χώρα, Λελεγία, και τους κατοίκους της, Λέλεγες. Θεωρείται επίσης γενάρχης των κατοίκων της Μεσσηνίας. Είχε τρία παιδιά από τη σύζυγό του Κλεοχάρεια, τον Μύλη, ο οποίος επινόησε τον Μύλο (μυλόπετρα), τον Πολυκάονα και τη Θεράπνη. Όταν πέθανε ο Μύλης την εξουσία την κληρονόμησε ο γιος του Ευρώτας. Ο Ευρώτας, είχε μια κόρη, την Σπάρτη, που παντρεύτηκε με τον Λακεδαίμονα, γιο του Δία και της Ταϋγέτης.

## Παραπομπές


Κατηγορία:Μυθικοί βασιλείς της Σπάρτης
Δήμος Δαύλειας

Ο **Δήμος Δαύλειας** ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λεβαδέων. Αποτελούταν από τρία δημοτικά διαμερίσματα: Δαύλεια (έδρα του δήμου), Μαυρονέρι και Παρόρι. Ο πληθυσμός του Δήμου σύμφωνα με την απογραφή του 2001 ήταν 2397 κάτοικοι. Η Δαύλεια βρίσκεται στους πρόποδες του Παρνασσού. Αξιοθέατα της περιοχής αποτελούν το κάστρο της Δαύλειας, το μοναστήρι Ιερουσαλήμ, τέσσερις παλιοί νερόμυλοι και το μεσαιωνικό εξωκλήσι του Αγίου Γεωργίου. Πρόσφατα δημιουργήθηκε γήπεδο ποδοσφαίρου.

## Διαίρεση
: ** [[Δημοτικό διαμέρισμα Δαυλείας Βοιωτίας|Δ.δ. Δαυλείας]] ** [1768]
::* η Δαύλεια [1764]
::* η Μονή Κοιμήσεως Θεοτόκου Ιερουσαλήμ [4]
: ** [[Δημοτικό διαμέρισμα Μαυρονερίου Βοιωτίας|Δ.δ. Μαυρονερίου]] ** [287]
::* το Μαυρονέρι [276]
::* ο Σταθμός Δαύλειας [11]
: ** Δ.δ. Παρορίου  ** -- Παρόριο [272]

## Πηγές
Νομαρχιακή Αυτοδιοίκηση Βοιωτίας

Δαυλειας
Κύριο κατάστρωμα

**Κύριο κατάστρωμα** (main deck) ή *κατάστρωμα ύψους εξάλων* (free-board deck) χαρακτηρίζεται το κατάστρωμα του πλοίου μέχρι του οποίου μετριέται το ύψος εξάλων. Το κατάστρωμα αυτό, που είναι συνεχές, είναι το ουσιωδέστερο ενός πλοίου ή σκάφους. Επ΄ αυτού φέρονται οι διάφορες υπερκατασκευές και υπερστεγάσματα, που αποτελούν και μέρη αυτού, (πρόστεγο, μεσόστεγο και επίστεγο). Επίσης επί του κυρίου καταστρώματος φέρονται τα ανοίγματα των κυτών και διάφορα άλλα ανοίγματα που διαθέτουν μόνιμα μέσα κλεισίματος.

Εκτός από τη σιμότητα, στην οποία υπόκειται το κύριο κατάστρωμα, τούτο παρουσιάζει και τη λεγόμενη κύρτωση ή καμπύλη καταστρώματος.

Σε πολλά πλοία ανάλογα του τύπου τους κύριο κατάστρωμα είναι ο χώρος φόρτωσης όπως π.χ. σε πορθμεία ανοικτού τύπου, οχηματαγωγά,(κοινώς παντόφλες), Δεξαμενόπλοια τύπου "λιφτ", πλωτές δεξαμενές κ.λπ. αλλά και εκείνο των πολεμικών πλοίων που φέρονται τα βαρέα πυροβόλα, όπου σ΄ αυτές τις περιπτώσεις κατασκευάζεται με πρόσθετες ενισχύσεις.

*Πλοία - σκάφη στερούμενα τέτοιου καταστρώματος είναι τα υποβρύχια, τα βαθυσκάφη, οι ανοικτές φορτηγίδες καθώς και λέμβοι (βάρκες).

## Δείτε επίσης
*Τεχνολογία πλοίου
*Πρότυπο σκάφος Νηογνωμόνων

Κατηγορία:Πλοίο
Κατηγορία:Ναυπηγική
Η εκδίκηση του Ροζ Πάνθηρα

Η ***Εκδίκηση του Ροζ Πάνθηρα*** (αγγλ.:**Revenge of the Pink Panther**) είναι αμερικάνικη ταινία σε σενάριο, σκηνοθεσία και παραγωγή του Μπλέικ Έντουαρντς. Προβλήθηκε για πρώτη φορά το 1978 στις ΗΠΑ. Πρωταγωνιστής είναι ο Πίτερ Σέλλερς, στη τελευταία του ερμηνεία ως επιθεωρητής Κλουζό (στην επόμενη ταινία εμφανίζεται μέσω κομμένων σκηνών προηγούμενης ταινίας). Είναι η πέμπτη ταινία της σειράς ο **Ροζ Πάνθηρας** και ταυτόχρονα είναι η μεγαλύτερη εισπρακτική της επιτυχία.

## Πλοκή

Ο εκατομμυριούχος Γάλλος μαφιόζος Φιλίπ Ντουβιέ έχει ως στόχο και σκοπό του τη δολοφονία του ιδιοφυούς αρχιεπιθεωρητή Ζακ Κλουζό, για να αναδειχθεί κύριος κάτοχος του υποκόσμου. Για μια άλλη φορά η υγεία του ταλαιπωρημένου αρχιεπιθεωρητή Τσαρλς Ντρέιφους είναι σε τεταμένο σκοινί με τις γκάφες του αιώνιου αντίζηλού του Ζακ Κλουζό.

## Διανομή
* Πίτερ Σέλερς ως αρχιεπιθεωρητής Ζακ Κλουζό
* Χέρμπερτ Λομ ως αρχιεπιθεωρητής Τσαρλς Ντρέυφους
* Μπερτ Κουκ ως Κέιτο Φονγκ
* Νταϊάν Κάνον ως Σιμόν Λιγκρί
* Ρόμπερτ Γουέμπερ ως Φιλίπ Ντουβιέ
* Στιβ Πλυτάς ως μέλος του διοικητικού συμβουλίου

## Ταινίες της σειράς
* *[[Ο Ροζ Πάνθηρας]]* (1964) , Πίτερ Σέλλερς ως Κλουζό
* *[[Λαγωνικό 24 Καρατίων]]* (1964), Πίτερ Σέλλερς ως Κλουζό
* *[[Ο Επιθεωρητής Κλουζό]]* (1968), Άλαν Άρκιν ως Κλουζό
* *[[Η επιστροφή του ροζ πάνθηρα]]* (1975), Σέλλερς ως Κλουζό
* *[[Ο Ροζ Πάνθηρας Ξαναχτυπά]]* (1976), Σέλλερς ως Κλουζό
* **Η Εκδίκηση του Ροζ Πάνθηρα** (1978), Σέλλερς ως Κλουζό
* *[[Στα Ίχνη του Ροζ Πάνθηρα]]* (1982), Σέλλερς ως Κλουζό
* *[[Το Φάντασμα του Ροζ Πάνθηρα]] (1983)
* *Ο Γιος του Ροζ Πάνθηρα* (1993), [[Ρομπέρτο Μπενίνι]] ως Ζακ Γκαμπρέλι.
* *Ροζ Πάνθηρας'' (2006), Στιβ Μάρτιν
## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1978
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής United Artists
Κατηγορία:Βρετανικές ταινίες της δεκαετίας 1970
Κατηγορία:Βρετανικές κωμικές ταινίες
Κατηγορία:Ταινίες σίκουελ